ફિલ્મ રઇસના પ્રમોશન માટે બોલીવૂડના બાદશાહ શાહરૂખ ખાને મુંબઇથી દિલ્હી સુધી ટ્રેનની સફર કરી. અને આ દ્વારા ફિલ્મનું પ્રમોશન પણ કર્યું. પણ પ્રમોશનના આ ચક્કરમાં વડોદરાના એક પરિવારે પોતાનો પુત્ર અને પતિ ગુમાવી દીધો તેનું શું? નોંધનીય છે કે મુંબઇથી દિલ્હી સુધીના શાહરૂખ ખાનના આ ટ્રેન સફરમાં મોટી સંખ્યામાં લોકો રેલ્વે સ્ટેશન પર ઉમટ્યા. અને આ પડાપડીએ ક્યાંક લોકો અને પોલિસ બન્નેની મુશ્કેલી વધારી. વડોદરા સ્ટેશન થયેલી ભાગદોડમાં વડોદરાના મહાનગરપાલિકાના પૂર્વ નગરસેવક ફરીદ શેરાનીનું મોત થયું હતું. હોસ્પિટલના ડોક્ટરનો કહેવા મુજબ તેમનું મોત હાર્ટ એટકના કારણે થયું છે. જે અંગે શાહરૂખ ખાને દુખ વ્યક્ત કર્યું હતું. અને તેમના પરિવારને દુખના આ સમયમાં ભગવાન હિંમત આપે તેવું પણ જણાવ્યું હતું.